125. löggjafarþing 1999–2000.

Þskj. 1203 — 406. mál.

Breytingartillögur

við frv. til l. um breyt. á l. um veitinga- og gististaði, nr. 67/1985, með síðari breytingum.

Frá meiri hluta samgöngunefndar (ÁJ, HjÁ, JónK, GHall, ArnbS, ÞKG, LB, KLM).

1.	Við 1. gr.

a.	Í stað orðanna 3. mgr. 2. gr." í inngangsmálsgrein komi: 2. mgr. 2. gr.

b.	Í stað orðsins takmarkaðri" í a-lið efnismálsgreinar komi: ótakmarkaðri.

2.	Við 2. gr.

a.	Í stað orðsins þrír" í inngangsmálsgrein komi: fjórir.

b.	G-liður orðist svo:

Krá.

Veitingastaður með takmarkaða þjónustu og einfaldar eða engar veitingar í mat þar sem aðaláhersla er lögð á áfengisveitingar.

c.	Við bætist nýr liður er verði h-liður og orðist svo:

Dansstaður.

Veitingastaður með reglubundna skemmtistarfsemi sem aðallega hefur opið seint að kvöldi og að næturlagi og aðaláhersla er lögð á áfengisveitingar og dans gesta.

d.	H-liður, er verði i-liður, orðist svo:

Næturklúbbur.

Veitingastaður með reglubundna skemmtistarfsemi þar sem aðaláhersla er lögð á áfengisveitingar og sýningu á nektardansi í atvinnuskyni.

3.	Við bætist ákvæði til bráðabirgða, svohljóðandi:

Þeim veitingastöðum sem reka starfsemi sem falla undir nýja flokka skv. 2. gr. laga þessara er skylt að uppfylla skilyrði laganna og afla sér tilskilinna rekstrarleyfa fyrir 1. janúar 2001.